《丁亥九月十六夜偕李监仓宿龙卧山中听雨看月》
宋代·林亦之

相唤此山来，狂风吹我衣。
把酒桂花下，山云片段飞。
掩门雨初桂，开门月还上。
倚树看月明，半山闻雨响。
人间有佳景，诗句颇发越。
何曾似今夕，听雨还看月。

作者简介：（1136—1185）宋福州福清人，字学可，号月渔，一号网山。林光朝高弟，继光朝讲学于莆之红泉。赵汝愚帅闽，荐于朝，命未下而卒。有《论语考工记》、《毛诗庄子解》、《网山集》等。